માનવમિત્ર, ગાંધીનગર : ગુજરાતમાં વિધાનસભાની ચુંટણી બાદ ૯૯ આંકમાં ભાજપની સંખ્યા છે. ત્યારે જોવા જઈએ તો પાર્ટી - પક્ષમાં નારાજગી વિરોધ વંટોળ તો રહે જ, જયારે આજનાં ભારતનાં વડાપ્રધાન નરેન્દ્ર મોદી ગુજરાતનાં CM હતા ત્યારે કોઈ ચૂં કે ચા કરતુ નહોતું અને ત્યારબાદ અમિત શાહે પક્કડ પકડી રાખી હતી પણ ભાજપનાં સુપ્રીમો અમિત શાહ પોતે અનેક રાજ્યોની જવાબદારીઓ લઈને ફરતા ગુજરાતમાં ગાબડું પડે તેવી સ્થિતિ સર્જાઈ હોય તેવા પડીકાઓ અને અફવાઓનું બજાર ગરમ થઈ ગયું છે. આ ઉપરાંત એવું ચર્ચાઈ રહ્યું છે પાટીદાર પાવર અકબંધ રાખવા માટે નીતિન પટેલને પાટીદાર સમાજના બે સંગઠન જેમાં હાર્દિક પટેલનું પાસ અને લાલજી પટેલનું એસપીજી સંપૂર્ણ ટેકો આપી શકે છે જેને કારણે સમાજમાં એકતાનો સંદેશો જઈ શકે છે જે ભાજપ માટે મુસીબત ઉભી કરે તો નવાઈ નહી.